Buchan glo SA kán verander | Maroela Media
Buchan het 'n beroep op alle Suid-Afrikaners gedoen om die geleentheid by te woon. "Boosheid gedy wanneer goeie mense niks doen nie," het hy gesê. "Ons woon in een van die mooiste land ter wêreld, maar dit het tyd geword vir Suid-Afrikaners om byeen te kom en vir God te vra om die gees van verwoesting en droogte te breek. Ons is op 'n mespunt in hierdie land en net God kan ons red."
Volgens Buchan het hy al twee keer vantevore probeer om soortgelyke byeenkoms te reël waartydens Suid-Afrikaners hulleself kan verootmoedig, maar God het elke keer die deure toe gemaak. "God het hierdie keer die geleentheid gegee en ons grootste uitdaging nou is om seker te maak almal wat die byeenkoms wil bywoon kry die geleentheid."
Op 'n vraag oor wie vir die byeenkoms betaal, het Buchan geantwoord: "God voorsien, ons gaan beslis nie 'n geldinsameling tydens die byeenkoms hou nie. Dit gaan daaroor om soveel moontlik mense voor God bymekaar te kry."
Hy sê hy kan getuig van wat gebeur wanneer gelowiges in God se naam bymekaar kom om te bid. "Dink net wat kan gebeur as 100 000 Christene in Jesus se naam bymekaar kom. Ek doen 'n beroep op mense om dié Saterdag te kom bid, elkeen het 'n verantwoordelik."
Buchan het ook 'n beroep op mense gedoen om nie die land te verlaat te midde van al die land se uitdagings nie. "Ek het die geleentheid gehad om ver te reis en ek kan julle verseker die gras is nie altyd groener aan die anderkant nie. Daar is nog baie om voor op te staan en te veg in Suid-Afrika. Die duiwel is tans besig om sy bes te probeer om ons te verskrik met leuens, maar onthou die teenoorgestelde van vrees is geloof. God het my en jou nog nooit in die steek gelaat nie."
Lesers wat die geleentheid wil bywoon kan kaartjies bekom deur dit direk by Computicket se kiosks af te haal of deur Computicket se dienssentrum te skakel by 0861 915 8000 of 011 340 8000. Kaartjies word beperk tot 10 per persoon. Kaartjies vir parkering kan ook by Computicket bespreek word en Park n Ride-geriewe is beskikbaar. Rea Vaya-busse en Uber-taxis sal ook vervoer na die geleentheid verskaf, met spesiale afslag vir mense wat die eerste keer van Uber se diens gebruik maak.
Angus Buchan het telefonies vanaf Greytown, KwaZulu-Natal met Esté Meyer Jansen gesels oor die 19 November se gleentheid. Luister na die gesprek in die podsending bo-aan die artikel.
Vir meer inligting, besoek Buchan se Facebook-blad of webwerf.
Deel van: Doen-dinge, Goeie nuus, Podsendings
Nog `n chip ?
As mens kaartjies moet koop vir `n godsdiens show dan beter almal `n upgrade kry.
Nog 'n chip
Gaan lees wéér… Die toegang is gratis. Ek neem aan dat die kaartjies maar net sorg vir ordereëlings.
Nee wat – daar is geen verantwoordelikheid op my om sy "konsert" by te woon nie
Weereens kan mens sien hoe koud ons mensdom teenoor ons Skepper staan! Anchus wil die volk en nasie verenig in gebed en dit word verkeerdelik 'n godsdiens "show" en konsert genoem. Tyd dat ons wakker skrik en besef dat God hard met ons praat en dat ons weer soos voorheen Hom in ons lewens moet ken en Sy leiding moet volg.
Prys God, God werk en wie kan dit keer. Hy wil ons land genees. En ek weet dat God gaan. Hy is so lief vir ons, en Hy wil ons red. Hy wil ons help, En God veg vir ons. Ek sit my vertroue in God in en ek is baie opgewonde vir dit wat Hy wil doen. Dankie Koning Jesus.